
ŽEMĖS ŪKIO SKYRIAUS SEKRETORIAUS

PAREIGYBĖS APRAŠYMAS

I. BENDROJI DALIS
1.  Žemės ūkio skyriaus sekretoriaus pareigybė reikalinga priimti interesantus, registruoti gaunamus ir siunčiamus raštus, organizuoti raštvedybą.

2.  Žemės ūkio skyriaus sekretorius yra darbuotojas, dirbantis pagal darbo sutartis, pavaldus skyriaus vedėjui.
3. Darbuotojas, einantis šias pareigas, turi atitikti šiuos reikalavimus:

3.1.  turėti vidurinį išsilavinimą;
3.2.  sklandžiai dėstyti mintis raštu ir žodžiu, išmanyti raštvedybos taisykles, mokėti dirbti kompiuteriu;
3.3.  būti pareigingam, darbščiam, kūrybiškam, gebėti bendrauti.

II. DARBUOTOJO, EINANČIO ŠIAS PAREIGAS, FUNKCIJOS
4. Sekretoriaus funkcijos yra šios:

4.1.  priimti interesantus ir juos nukreipti pas reikiamą specialistą;
4.2. vesti gaunamų raštų registracijos žurnalą, segti į bylas pagal patvirtintą bylų nomenklatūrą gaunamus dokumentus;
4.3.  vesti siunčiamųjų raštų registracijos žurnalą, segti į bylas pagal patvirtintą nomenklatūrą siunčiamų raštų kopijas;
4.4. spausdinti kompiuteriu skyriaus raštus, redaguoti rašto stilių, taisyti raštvedybos klaidas.
4.5.  atspausdinti ir, reikiamais atvejais, suredaguoti įsakymų projektus, vedėjo pavedimu su įsakymais ir kitais dokumentais, gautais iš savivaldybės, supažindinti skyriaus specialistus;
4.6.  perduoti ir priimti faksogramas bei elektroninio pašto pranešimus;
4.7. išsiųsti skyriaus korespondenciją;
4.8.  vesti Žemės ūkio skyriaus darbuotojų darbo laiko apskaitos tabelį;
4.9.  segti gaunamus laikraščius;
4.10.  atsakinėti telefonu į interesantų skambučius, teikti juos dominančią  informaciją, reikiamu atveju, nukreipti pas skyriaus specialistą, kuris turėtų atsakyti į jam rūpimą klausimą;
4.11.  padėti skyriaus specialistams priimti paraiškas valstybės paramai gauti;
4.12.  priimti iš bičių laikytojų paraiškas bei  reikiamus dokumentus Paramai už papildomą bičių maitinimą gauti.
4.13.  nustatytais terminais priimti tiesioginių išmokų už karves žindenes ir telyčias paraiškas, atlikti jų ir su jomis teikiamų dokumentų patikrinimą bei pateikti paraiškas VĮ Žemės ūkio informacijos ir kaimo verslo centrui;
4.14.  reikalui esant tvarkyti duomenis Traktorių registre.

4.15.  rašyti įvairius protokolus.

4.16.  vykdyti kitus skyriaus vedėjo pavedimus.
4.17. esant būtinybei, vykdyti kitas pareigybės aprašyme nenurodytas nenuolatinio pobūdžio funkcijas, kurios yra priskirtos  Žemės ūkio skyriaus kompetencijai.

IV. ATSAKOMYBĖ IR ATSKAITOMYBĖ
5.  Sekretorius atsako už:

5.1. pareigybės aprašyme nustatytų funkcijų bei pavestų užduočių neatlikimą ar netinkamą atlikimą atsako įstatymų nustatyta tvarka.
6.  Sekretorius tiesiogiai pavaldus ir atskaitingas skyriaus vedėjui.

Susipažinau 
